कुछ राजनीतिक जानकार इस बात को सही मान रहे हैं। क्योंकि नीतीश के इरादे उतने साफ नहीं हैं, जितने ऊपर से मालूम हो रहे हैं। यह भी माना जा रहा है कि प्रधानमंत्री पद के अपने सपने को पूरा करने के लिए नीतीश ने यह दांव खेला है। नीतीश नहीं चाहते कि उन्हें कालेधन के खिलाफ अभियान के के विरोधी के तौर पर देखा जाए। इससे उनकी साफ-सुथरी छवि को नुकसान होगा। हालांकि ऐसा करके उन्होंने विपक्षी मोर्चे में खुद को काफी हद तक अलग-थलग कर दिया है। अब नीतीश को इस दोहरे दांव का फायदा होता है या नुकसान इसे परखने में कुछ वक्त जरूर लगेगा।